stanford-oval/wikipedia huggingface dataset:
Athena-Fidus

Athena-Fidus on Ranskan ja Italian avaruusjärjestöjen yhteinen geostationaarisen kiertoradan tietoliikennesatelliitti, joka laukaistaan 2010-luvulla.
CNES ja Thales Alenia Space-yhtiö solmivat satelliitin toteutussopimuksen 9. helmikuuta 2010. Satelliitin toteutus maksaa 275 miljoonaa euroa. Se laukaistaan Ariane 5 -raketilla tai Sojuz-raketilla Kourousta. Satelliitti toimii EHF/Ka-taajuuskaistoilla tuottaen kolmen gigabitin tiedonsiirtokapasiteetin. Se tulee palvelemaan Ranskan ja Italian siviiliturvallisuusorganisaatioita, satelliitissa on sekä italialainen että ranskalainen tietoliikennehyötykuorma. Satelliitin komentokeskus tulee Ranskaan. Järjestelmää varten rakennetaan 580 Athena-Fidus-maa-asemaa. Myös mobiileilta asemilta, mm. UAV-ilma-aluksilta, voidaan olla yhteydessä satelliittiin. [lähde? ]
Satelliitti perustuu Spacebus B2-tietoliikennesatelliittiin ja painaa noin 3 000 kg. [lähde? ]
Aurinkolevy

Aurinkolevy (tai aurinkokompassi) on tähtinavigoinnissa käytetty työkalu, jota ainakin viikinkien tiedetään käyttäneen auringon avulla tapahtuvaan navigointiin jo ainakin 800-luvulla.
Aurinkolevy oli pyöreä levy, jonka alapuolella oli kahva ja yläpuolella puikko. Levyn yläpintaan oli kaiverrettu kaari, joka vastasi puikon varjon kärjen paikka päivän eri aikoina. Kiekon ja kaaren keskipisteiden välille vedetty suora osoitti pohjoisen ja etelän sijaintia.
Arbelvuori

Arbelvuori
Näkymä kohti Arbelvuorta.
| --- | --- |
Sijainti:   Israel
Vuoristo:  .
Korkeus merenpinnasta:  181 m
Prominenssi:  380  m 
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Arbelvuori (hepr. ‏Har Arbel‎) on vuori Genesaretinjärven vieressä Israelissa. Sen korkeus merenpinnasta on vain 181 metriä, mutta järveltä mitattuna 381 metriä.
Maantiede

Arbelvuori sijaitsee Israelin Ala-Galileassa lähellä Tiberiaksen kaupunkia Genesaretinjärven vieressä. Vuoren korkeus Genesaretinjärvestä mitattuna on 390 metriä, mutta merenpinnasta mitattuna vain 181 metriä. Vuoren peruskallio on kalkkikiveä ja dolomiittia, jota peittää kerros vulkaanista basalttia. Sen vieressä sijaitsee Nitaivuori. Genesaretinjärveltä nähtynä vuori kohoaa hyvin jyrkästi.
Arbelvuori on osa luonnonsuojelualuetta ja alueella tavataan useita kasvi- ja eläinlajeja. Joitakin kallioiden kasvilajeja ovat Centaurea speciose, Dianthus pendulus, Tulipa agenensi kruunuvuokko ja hyasintti. Paikallisia eläinlajeja ovat esimerkiksi kalliokyyhky, arohiirihaukka, kalliotamaani, villisika vuorigaselli ja juovahyeena.
Historia

Arbelvuor saattaa olla Bet-Arbel, joka Hoosean kirjassa mainitaan vanhana taistelupaikkana. Sittemmin Josephus ja ensimmäinen makkabilaiskirja puhuvat Arbelvuoresta paikkana, jolla seleukidit teloituttivat joukon paikallisia Juudas Makkabin vastaisen sotansa aikana. Jo tuolloin alue oli tunnettu luolistaan, josta paikalliset ehkä etsivät piilopaikkoja. Samoja luolia käyttivät sittemmin Herodesia vastaan taistelleet selootit. Rooman valtakunnan kaudella alueelle rakennettiin linnoitteita. Toisen temppelin tuhoutumisen jälkeen alueelle sanotaan asettuneen joukko pappeja ja paikalta tunnetaan sittemmissä kaivauksissa löydetty Bysantin valtakunnan aikaisen synagogan rauniot. Vuonna 1949 joukko Romanian juutalaisia perusti raunioiden viereen Arbel-nimisen mošavan.
Aiheesta muualla

Kuvia tai muita tiedostoja aiheesta Arbelvuori Wikimedia Commonsissa
Arbelvuori (vas.) ja Nitaivuori (oik.).
Vanhan synagogan rauniot.
Automatismi

Automatismi on menetelmä, jossa taiteilija antaa sattuman määritellä joko osittain tai kokonaan lopputuloksen. Harjoittaessaan automatismia taiteilija sallii alitajuntansa ilmentyvän sattuman tai improvisaation avulla.
Menetelmän kehittivät surrealistit, ja se näkyy esimerkiksi Max Ernstin frottaaseissa tai myöhemmin Francis Picabian mustetahratekniikassa.  Se  vaikutti myöhemmin abstraktin ekspressionismin harjoittajien, kuten Jackson Pollockiin tai Willem de Kooningin teoksiin, jotka näkivät maalaustensa olevan subjektiivisen mielentilan harjoituksia.
Augusto Petró

Augusto Petró (3. toukokuuta 1918 Santo Antônio da Patrulha – 28. lokakuuta 2008) oli brasilialainen roomalaiskatolinen piispa. Hänet vihittiin papiksi 30. marraskuuta 1944 ja nimitettiin Vacarian hiippakunnan johtoon 16. toukokuuta 1958. Piispaksi vihkiminen seurasi 27. heinäkuuta. Pääkonsekraattorina toimi Alfredo Vicente Scherer, jota avustivat João Cláudio Colling ja Walmor Battú Wichrowski.
12. maaliskuuta 1964 Petró sai nimityksen Uruguaianan piispaksi, jona hän toimi, kunnes jäi eläkkeelle 5. heinäkuuta 1995. Hän osallistui Vatikaanin toiseen kirkolliskokoukseen.
Augusto Trujillo Arango

Augusto Trujillo Arango (5. elokuuta 1922 Santa Rosa de Cabal – 24. helmikuuta 2007) oli kolumbialainen roomalaiskatolinen arkkipiispa. Hänet vihittiin papiksi Manizalesiin 6. elokuuta 1945 ja nimitettiin sen vihkipiispaksi sekä Nisyruksen titulaaripiispaksi 25. huhtikuuta 1957. Piispaksi vihkiminen seurasi 9. kesäkuuta. Pääkonsekraattorina toimi Luis Concha Córdoba, jota avustivat Alberto Uribe Urdaneta ja Raúl Zambrano Camader.
Trujill Arango sai 31. maaliskuuta 1960 nimityksen Jericón piispaksi ja 20. helmikuuta 1970 Tunjan arkkipiispaksi. Hän osallistui Vatikaanin toiseen kirkolliskokoukseen. Hän jäi eläkkeelle 2. helmikuuta 1998.
Arkadiusz Radomski

| Henkilötiedot |
| --- | --- | --- |
Koko nimi: Arkadiusz Radomski
Syntymäaika: 27. kesäkuuta 1977
Syntymäpaikka: Puola
Pituus: 177 cm
Paino: 77 kg
Seurat
| Vuodet | Seura | O (M) |
| 1993–1994 1994 1994–1997 1997–2005 2005–2008 2008–2010 2010–2013 | Mieszko Gniezno Lech Poznań BV Veendam SC Heerenveen Austria Wien NEC Nijmegen MKS Cracovia SSA | 0 (0) 2 (0) 91 (14) 216 (5) 48 (0)  41 (2) 55 (0) |
Maajoukkue
| 2003-2008 | Puola | 30 (0) |
 Seurajoukkueuran tilastot kattavat vain kansalliset sarjat, päivitetty 24. kesäkuuta 2013.  Maajoukkueuran tilastot päivitetty 24. kesäkuuta 2013.
Arkadiusz "Arek" Radomski (s. 27. kesäkuuta 1977) on puolalainen jalkapalloilija.  Radomski on paikaltaan keskikenttäpelaaja. Radomski aloitti ammattilaisuransa vuonna 1993 Mieszko Gniezkon joukkueessa, missä hän ei kuitenkaan pelannut yhtään ottelua.
Puolan maajoukkueessa Radomski debytoi vuonna 2003, hän on pelannut 29 ottelua mutta ei ole tehnyt yhtään maalia. Radomski kuului Puolan miehistöön MM-kisoissa 2006.
Seurat

| 0 | 1 | 2 | 3 |
| --- | --- | --- | --- |
| Vuodet | Seura | Ottelut | Maalit |
| 1993–1994 | Mieszko Gniezno |  |  |
| 1993–1994 | Lech Poznan | 2 | 0 |
| 1994–1995 | BV Veendam | 29 | 2 |
| 1995–1996 | BV Veendam | 34 | 5 |
| 1996–1997 | BV Veendam | 28 | 7 |
| 1997–1998 | SC Heerenveen | 22 | 0 |
| 1998–1999 | SC Heerenveen | 26 | 0 |
| 1999–2000 | SC Heerenveen | 27 | 2 |
| 2000–2001 | SC Heerenveen | 25 | 2 |
| 2001–2002 | SC Heerenveen | 30 | 1 |
| 2002–2003 | SC Heerenveen | 31 | 0 |
| 2003–2004 | SC Heerenveen | 28 | 0 |
| 2004–2005 | SC Heerenveen | 27 | 0 |
| 2005–2006 | Austria Wien | 25 | 0 |
Aiheesta muualla

Arkadiusz Radomski 90minut.pl  (puolaksi)
Puolan joukkue – Jalkapallon MM-kilpailut 2006
1 Boruc |
2 Jop |
3 Gancarczyk |
4 Baszczyński |
5 Kosowski |
6 Bąk |
7 Sobolewski |
8 Krzynówek |
9 Żurawski |
10 Szymkowiak |
11 Rasiak |
12 Kuszczak |
13 Mila |
14 Żewłakow |
15 Smolarek |
16 Radomski |
17 Dudka |
18 Lewandowski |
19 Bosacki |
20 Giza |
21 Jeleń |
22 Fabiański |
23 Brożek |
Valmentaja Janas
Aslak Hætta

| Aslak Jacobsen Hætta> Henkilötiedot |
| --- | --- |
Syntynyt: 24. tammikuuta 1824
Kuollut: 14. lokakuuta 1854
Aslak Jacobsen Hætta (24. tammikuuta 1824 Koutokeino – 14. lokakuuta 1854) oli yksi Koutokeinon kansannousun johtajista. Hætta kuului radikaaliin lestadiolaiseen Koutokeinon hurmos -liikkeeseen. Työkseen hän kasvatti poroja. Hänet tuomittiin kuolemaan 14. lokakuuta 1854 kahdesta murhasta, pahoinpitelyistä ja tuhopoltosta.
Elämäkerta

Aslak Hætta syntyi Koutokeinossa vuonna 1824. Syy Aslak Hættan osallisuudelle Koutokeinon kapinassa oli alueella levinnyt lestadiolaisuus ja sen lieveilmiönä syntynyt Koutokeinon hurmos -liike. Hætta liittyi hurmosliikkeeseen, joka joutui ongelmiin liikkeen jäsenien häirittyä kirkkotoimituksia ja pahoinpideltyä pappeja helmikuussa 1852. Tapauksen jälkeen 22 saamelaista liikkeen jäsentä tuomittiin eri mittaisiin tuomioihin, mutta erityisen kalliiksi osoittautui oikeuskulujen korvaaminen. Tuomittujen joukossa oli Aslak Hættan lisäksi hänen vanhempi veljensä Mathis Jacobsen Hætta. Aslak Hætta tuomittiin 20 päivän vankeuteen, mutta oikeudenkäynnin kuluessa hän oli ollut vangittuna jo 8 kuukautta. Lisäksi oikeudenkäyntikulujen maksamiseksi hänen porojaan uhkasi pakkohuutokauppa.
8. marraskuuta 1852 Hætta johti noin 35 aikuista miestä ja naista sekä 22 lasta Koutokeinoon. Siellä he ottivat vankeja sekä tappoivat paikallisen poliisi Lars Johan Buchtin ja kauppias Carl Johan Ruthin käyttäen aseinaan halkoja ja puukkoja. Paikallinen kauppa poltettiin ja suunnitelmana oli ilmeisesti myös kirkon poltto. Osa Koutokeinon asukkaista oli kuitenkin paennut paikalta etsimään apua muualta. Noin 16 miehen ja 3 naisen joukko lähtikin kapinallisia vastaan Clemet Gundersenin johdolla. Kahden joukkion kesken syntyi kahakka, mutta suuri osa Hættan kannattajista oli paennut ja kapinalliset köytettiin. Seuranneen oikeudenkäynnin ja tuomioiden perusteella Aslak Hætta ja Mons Somby tuomittiin kuolemaan ja teloitettiin vuonna 1854. Molempien päät irrotettiin ja ne päätyivät Oslon yliopistoon ja Aslakin pää vielä sittemmin Kööpenhaminan yliopistoon. Omaiset saivat päät takaisin vasta vuonna 1997, jolloin ne haudattiin Kåfjordin hautausmaalle.
Yksityiselämä ja kulttuurissa

Aslak Hættan isä oli Jacob Mathisen Hætta ja äiti Berit Aslaksdatter Sara. Hänellä oli myös Lars Jacobsen Hætta- ja Mathis Jacobsen Hætta -nimiset veljet, ja hän oli naimisissa Marit Persdatter Kurrakin kanssa.
Isoisänsä äidin Brita Olofsdotter Tornensiksen kautta hän oli myös laajalle levinneen Tornberg-pappissuvun jälkeläisiä.
Aslak Hætta on aiheena Armas Launiksen samannimisessä oopperassa, ja hän esiintyy hahmona Koutokeinon tapahtumista kertovassa vuoden 2008 elokuvassa.
Asuni

| Asuni (Asùni) |
| --- | --- |
 Sijainti Oristanon maakunnassa
 Asuni
 Koordinaatit: 39.871°0′0″N, 8.946°0′0″E 
Valtio:   Italia
Alue:  Sardinia
Maakunta:  Oristano
Pinta-ala:  
 – Kokonaispinta-ala:  21,34 km²
Korkeus:  233 m
Väkiluku:  345
Aikavyöhyke:  UTC+1
 – Kesäaika:  UTC+2
Postinumero:  09080
Suuntanumero(t):    0783
Rekisterikilpi:  OR
 
 http://comuneasuni.gov.it 
Infobox OKVirheellinen NIMI-arvo: 
Asuni (sardiksi Asùni) on kaupunki ja kunta Italiassa Sardinian hallintoalueella Oristanon maakunnassa. Kunnassa on arviolta 345 asukasta (vuonna 2016) ja sen pinta-ala on 21,34 neliökilometriä. Se sijaitsee 233 metrin korkeudella merenpinnan yläpuolella.
Aiheesta muualla

Kuvia tai muita tiedostoja aiheesta Asuni Wikimedia Commonsissa
Oristanon maakunta
Abbasanta | Aidomaggiore | Albagiara | Ales | Allai | Arborea | Ardauli | Assolo | Asuni | Baradili | Baratili San Pietro | Baressa | Bauladu | Bidonì | Bonarcado | Boroneddu | Bosa | Busachi | Cabras | Cuglieri | Curcuris | Flussio | Fordongianus | Ghilarza | Gonnoscodina | Gonnosnò | Gonnostramatza | Laconi | Magomadas | Marrubiu | Masullas | Milis | Modolo | Mogorella | Mogoro | Montresta | Morgongiori | Narbolia | Neoneli | Norbello | Nughedu Santa Vittoria | Nurachi | Nureci | Ollastra | Oristano | Palmas Arborea | Pau | Paulilatino | Pompu | Riola Sardo | Ruinas | Sagama | Samugheo | San Nicolò d’Arcidano | San Vero Milis | Santa Giusta | Santu Lussurgiu | Scano di Montiferro | Sedilo | Seneghe | Senis | Sennariolo | Siamaggiore | Siamanna | Siapiccia | Simala | Simaxis | Sini | Siris | Soddì | Solarussa | Sorradile | Suni | Tadasuni | Terralba | Tinnura | Tramatza | Tresnuraghes | Ula Tirso | Uras | Usellus | Villa Sant'Antonio | Villa Verde | Villanova Truschedu | Villaurbana | Zeddiani | Zerfaliu
Augustobriga

Augustobriga (lat.; m.kreik. Αὐγουστόβριγα, Augūstobriga tai Augoustobriga) voi viitata seuraaviin antiikin aikaisiin kaupunkeihin:
Augustobriga, kaupunki Hispania Tarraconensiksessa
Augustobriga, kaupunki Lusitaniassa, myöhempi Talavera la Vieja Espanjassa
Augustopolis

Augustopolis voi viitata seuraaviin antiikin aikaisiin kaupunkeihin:
Augustopolis eli Adru, kaupunki Arabiassa
Augusta eli Augustopolis, kaupunki Kilikiassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Augustopolis”, voi hakea sivunnimihaulla, laajalla sivunnimihaulla tai tekstihaulla.
Aston Martin Virage

| Aston Martin Virage Aston Martin V8 Vantage Aston Martin V8 Coupé |
| --- | --- |

Valmistustiedot
Valmistusmaa:   Yhdistynyt kuningaskunta
Valmistaja:  Aston Martin
Valmistusvuodet:  1989–2000
Korimalli:  2-ovinen coupe 2-ovinen avoauto
Luokka:  urheiluauto
Edeltäjä:  Aston Martin V8
Seuraaja:  Aston Martin V12 Vanquish
Tekniset tiedot
Moottori:  V8
Iskutilavuus:  5340–6347 cm3
Teho:  330–550 hv
Huippunopeus:  282–600 hv
Kiihtyvyys:  4,6 s (0-100 km/h) (Vantage)
Vetotapa:  takaveto
Kulutus:  -
Aston Martin Virage oli Aston Martinin valmistama urheiluauto, joka esiteltiin Birminghamin autonäyttelyssä vuonna 1988. Se oli muodoiltaan täysin uusi, mutta tekniikka oli osittain samaa kuin edeltäneessä V8-mallissa. Moottori oli nyt 32-venttiilinen 330-hevosvoimainen.
Kehitys

Vuonna 1992 esiteltiin Virage Volante, joka on Viragen kangaskatolla varustettu avomalli. Sitä myytiin kaksipaikkaisena, mutta kaikki tuotantomallit olivat kuitenkin käytännössä 2+2-paikkaisia. Tätä mallia valmistettiin 224–233 kappaletta ennen kuin sen valmistus loppui vuonna 1996.
Vuonna 1992 markkinoille tuli myös tehokkaampi malli Aston Martin Vantage, jota valmistettiin vuosina 1993–1999. Auto on Viragea leveämpi, matalampi ja siinä on pyöreät takavalot. Auton moottoriin on lisätty Roots-tyyppiset kompressoriahtimet, jolloin tehoa on saatu irti huomattavasti enemmän kuin 6.3-mallista.
Vuonna 1992 Aston Martin käynnisti myös muutospalvelun, jolla auto pystyttiin muuntamaan Virage 6.3 -malliksi vaihtamalla siihen suurempi moottori Aston Martin AMR1 -kilpa-autosta. Lisäksi autossa on suuremmat 14 tuuman jäähdytetyt levyjarrut ja 18 tuuman vanteet. Samana vuonna markkinoille tuli myös harvinainen farmarimalli Shooting Break, jota valmistettiin ainoastaan neljä kappaletta.
Vuonna 1993 esiteltiin Lagonda -malli, joka on neliovinen sedan ja Lagonda Shooting Break, joka on viisiovinen farmarimalli. Vantage-malleissa esiteltiin myös uusi, tehokkaampi 6,3 litran V8-moottori. Molempia malleja valmistettiin vain 4 kappaletta, joten ne ovat erittäin harvinaisia. Farmarimallissa on myös taaksepäin olevat lastenpenkit tavaratilassa, tehden siitä ensimmäisen seitsemänpaikkaisen Aston Martinin.
Vuonna 1996 markkinoille tuli uusi avomalli, V8 Volante, jonka muotoilu perustui V8 Coupéen. Tätä mallia valmistettiin ainoastaan 63 kappaletta.
Vuonna 1998 markkinoille tuli 600 hevosvoiman moottorilla varustettu V600-malli.
Vuonna 2000 tuli markkinoille V8 Vantage Volante -avomalli, jota valmistettiin ainoastaan yhdeksän kappaletta.
Moottorit

Vaihteistovaihtoehtoja on neljä: kolmi- ja nelivaihteinen automaatti sekä viisi- ja kuusivaihteinen manuaali.
5.3 V8 (5340 cm3) - 246 kW (335 hv) @ 5500 r/min, 494 Nm @ 4000 r/min
V8 Coupé (5340 cm3) - 349 hv, 500 Nm (1996–2000)
Vantage (5340 cm3) - 550 hv, 746 Nm
V600 (5340 cm3) - 600 hv
6.3 V8 (6347 cm3) - 500 hv @ 7500 r/min
Mitat

Pituus: 4770 mm
Leveys: 1870 mm
Korkeus: 1330 mm
Akseliväli: 2610 mm
Omamassa: 1790 kg
Aiheesta muualla

Kuvia tai muita tiedostoja aiheesta Aston Martin Virage Wikimedia Commonsissa
Aston Martin Virage Volante
Arto Lahti

Arto Henrikki Lahti (s. 3. toukokuuta 1949 Merikarvia) on suomalainen Aalto-yliopiston kauppakorkeakoulun yrittäjyyden professori. Hän oli puolueisiin sitoutumattomana presidenttiehdokkaana vuoden 2006 presidentinvaalissa ja kokoomuksen ehdokkaana eduskuntavaaleissa 2007.
Lahti on suorittanut ylioppilastutkinnon Porin lyseossa 1973, maisterin tutkinnon Helsingin kauppakorkeakoulussa 1977 ja väitellyt sieltä kauppatieteiden tohtoriksi vuonna 1984.
Hän on toiminut korkeakoulussa tutkijana 1980–1982, markkinoinnin, yrittäjyyden ja pienyritystoiminnan professorina 1983–1990 ja yrittäjyyden professorina vuodesta 1990 lähtien. Hän on myös ollut teollisuusekonomistina Metalliteollisuuden keskusliitossa 1977–1979 ja toiminut sekä yrittäjänä että useiden yritysten työntekijänä, hallituksen jäsenenä tai neuvonantajana.
Poliittinen ura > Presidenttiehdokkuus 2006

Arto Lahden valitsijayhdistys ilmoitti 22. marraskuuta 2005 keränneensä 20 000 kannattajakorttia voidakseen asettaa Lahden ehdokkaakseen Suomen vuoden 2006 presidentinvaalissa. Lahti luonnehtii itseään klassisen liberalismin kannattajaksi ja näkee esikuvanaan arkkipiispa Mikko Juvan.
Hänen vaaliteemojaan olivat pienten ja keskisuurten yritysten toimintaedellytysten parantaminen, vahvan moraalin tuominen politiikkaan, Karjalan palauttamisen ja muiden Suomen historian kipupisteiksi kutsumiensa aiheiden, kuten sotasyyllisten ja asekätkijöiden tuomioiden, nostaminen keskusteluun, ylivelkaantuneiden aseman korjaaminen, lasten, perheiden, naisten ja miesten oikeuksien turvaaminen sekä avoin keskustelu Suomen sotilaallisesta liittoutumisesta.
Karjalan palautuksen Lahti näkee keinona nostaa Suomen talous nousuun. Tekemiensä laskelmien mukaan Karjalan infrastruktuurin, kuten teiden ja asuntojen rakentamiseen, kuluisi kymmenen vuoden aikana kaikkineen 28 miljardia euroa. Arvionsa hän jakaa siten, että 20 miljardia euroa tulee yksityisiltä tahoilta ja kahdeksan miljardia euroa julkiselta taholta. Lahden arvion mukaan palautus toisi 200 000 vakituista työpaikkaa.
Arto Lahti jäi viimeiselle sijalle, ja hänen äänisaaliinsa vaalien ensimmäisellä kierroksella jäi 0,4 prosenttiin (12 989 ääntä).
Poliittinen ura > Eduskuntavaalit

Lahti oli kokoomuksen ehdokkaana Satakunnan vaalipiirissä vuoden 2007 eduskuntavaaleissa, mutta ei tullut valituksi 681 äänellä. Hän asettui ehdolle myös vuoden 2011 eduskuntavaaleihin Helsingin vaalipiiristä kristillisdemokraattien listoilta ja jäi valitsematta 354 äänellään.
Yksityiselämä

Lahti on naimisissa Beatrice Lahden kanssa. Heillä on kolme lasta.
Aiheesta muualla

Arto Lahden kampanjasivusto (Internet Archive)
Liberaali ajattelija puolustaa työtä ja yrittäjyyttä – Yleisradion esittelysivu
Arto Lahti: Halonen ja Vanhanen hyljeksivät ihmisoikeuksia (Arkistoitu – Internet Archive)
Augusto Ruschi

Augusto Ruschin kuva vuonna 1990 hänen kunniakseen julkaistussa brasilialaisessa 500 cruzeiron setelissä.
Augusto Ruschi (12. joulukuuta 1915 Santa Teresa, Espírito Santo Brasilia − 3. kesäkuuta 1986 Vitória) oli brasilialainen ekologi ja luonnontieteilijä. Häntä kutsutaan Brasilian ekologian isäksi.
Ruschi nimesi brasiliandoggilepakon (Tadarida espiritosantensis) vuonna 1951 ja linnuista rondôniantimanttikolibrin (Amazilia rondoniae) vuonna 1982.
Artiwara Kongmalai

| Artiwara Kongmalai> อาทิวราห์ คงมาลัย |
| --- | --- |

Henkilötiedot
Syntynyt: 30. toukokuuta 1979 (ikä 45) Suphanburi, Thaimaa
Muusikko
Taiteilijanimi:  Toon
Laulukielet:  thai
Aktiivisena:  1996–
Tyylilajit:  Rock
Yhtyeet:  GMM Grammy
Levy-yhtiöt:  GMM Grammy ja Genie Reccords 
  [ Muokkaa Wikidatassa ] [ ohje ]  
Artiwara Kongmalai (thaiksi อาทิวราห์ คงมาลัย, s. 30. toukokuuta 1979, Suphanburi, Thaimaa) on thaimaalainen laulaja ja näyttelijä. Hän kuuluu Bodyslam-rockyhtyeeseen. Hänen lempinimensä on Toon.
Diskografia

2010 - Saeng Sud Thay
2013 - Ruea Lek Kuan Oak Jark Fang
Filmografia

2011 - SuckSeed
Ary Scheffer

| Ary Scheffer |
| --- | --- |

Henkilötiedot
Syntynyt: 10. helmikuuta 1795 Dordrecht, Alankomaat
Kuollut: 15. kesäkuuta 1858 (63 vuotta) Argenteuil, Ranska
Kansalaisuus:  hollantilainen, ranskalainen
Taiteilija
Ala:  taidemaalaus
Taidesuuntaus:  Romantiikka
Émile Lassallen piirros Ary Schefferista vuodelta 1840.
Ary Scheffer (10. helmikuuta 1795 Dordrecht, Alankomaat – 15. kesäkuuta 1858 Argenteuil, Ranska) oli hollantilais-ranskalainen taidemaalari.
Scheffer syntyi Dordrechtissa Alankomaissa vuonna 1795. Hänen isänsä oli myös taidemaalari, joka ei kuitenkaan ehtinyt saavuttaa menestystä kuoltuaan verrattain nuorena. Isän kuoleman jälkeen äiti vei poikansa Pariisiin ja laittoi hänet Pierre-Narcisse Guérinin oppiin. Kun Scheffer lähti Guérinilta, Ranskassa suosittiin romantiikkaa, joka ei viehättänyt häntä. Sen sijaan hän kehitti oman tyylinsä, jota on luonnehdittiin jäykän klassiseksi.
Scheffer löysi aiheensa historiasta ja kirjallisuudesta kuten Byronin ja Goethen teoksista. Vuoden 1836 aikoihin hän siirtyi kristillisiin teemoihin. Vuoden 1846 jälkeen Scheffer ei enää järjestänyt näyttelyitä, koska hänen siteensä kuninkaalliseen perheeseen kääntyivät hänelle haitaksi, erityisesti Ranskan toisen tasavallan syntymisen aikoihin 1848. Hän jatkoi työskentelyä ja maalasi ateljeessaan lukuisia maalauksia, jotka esitettiin yleisölle vasta hänen kuolemansa jälkeen.
Scheffer kuoli Pariisin lähellä 1858. Hänet on haudattu Cimetière de Montmartren hautausmaahan.
Schefferin maalauksia

Sulioottinaiset, 1827
Chopinin muotokuva
Kaarle Suuri ottaa vastaan Widukindin antautumisen, 1840
Kristuksen kiusaus, 1854
Aiheesta muualla

Kuvia tai muita tiedostoja aiheesta Ary Scheffer Wikimedia Commonsissa
Autosotamies

Autosotamies on Suomen puolustusvoimien koulutushaara ja sotamiestä vastaava sotilasarvo. Autosotamiehet palvelevat nykyisin kuusi tai kaksitoista kuukautta. Kuusi kuukautta palvelevat huoltomiehinä tai b-kuljettajina. Kaksitoista kuukautta palvelevat koulutetaan ajamaan kuorma-auton tai raskaan perävaunun yhdistelmää. Autosotamiehet palvelevat autojoukoissa ja erillisissä autokomppanioissa, kuten 1. erillinen autokomppania tai 4. erillinen autokomppania.
Kaksitoista kuukautta suorittaneella kuljettajalla on mahdollisuus saada puolustusvoimilta tutkintotodistus, jolla voi hakea yhdistelmäkorttia siviiliin.
Athena Karkanis

Athena Irene Karkanis (kreik. Αθηνά-Ειρήνη Καρκάνη) on kanadalainen näyttelijä, joka on tunnettu muun muassa elokuvasta Survival of the Dead, FBI-agentti Lindsey Perezin roolista elokuvissa Saw IV ja Saw VI sekä tv-sarjasta Manifest.
Aiheesta muualla

Athena Karkanis Internet Movie Databasessa. (englanniksi)
Athena Karkanis Elonetissä.
Axel Schandorff

| Mitalit> Maa:   Tanska.Miesten ratapyöräily. Olympialaiset  | Mitalit> Maa:   Tanska.Miesten ratapyöräily. Olympialaiset  | Mitalit> Maa:   Tanska.Miesten ratapyöräily. Olympialaiset  | Maa:   Tanska> Miesten ratapyöräily. |
| --- | --- | --- | --- |
|  Pronssia | Lontoo 1948 | sprintti |  |
Axel Carl Schandorff (3. maaliskuuta 1925 Kööpenhamina – 27. tammikuuta 2016) oli tanskalainen ratapyöräilijä ja olympiamitalisti.
Schandorff voitti sprintin olympiapronssia Lontoossa 1948. Lisäksi hän sijoittui aika-ajossa viidenneksi.
Olympiapronssin lisäksi Schandorff saavutti kahdesti MM-hopeaa ja useita Tanskan mestaruuksia. Hän kuoli 90-vuotiaana tammikuussa 2016.
August Johann Georg Karl Batsch

| August Johann Georg Karl Batsch |
| --- | --- |
 August Batsch
Henkilötiedot
Syntynyt: 28. lokakuuta 1761
Kuollut: 29. syyskuuta 1802 (40 vuotta)
Kansalaisuus:  Saksa
Koulutus ja ura
Tutkimusalue:  kasvi- ja sienitiede
August Johann Georg Karl Batsch (28. lokakuuta 1761 – 29. syyskuuta 1802) oli saksalainen luonnontieteilijä. Hän määritti ja nimesi lähes kaksisataa sienilajia, ja kirjoitti sienistä useita kirjoja. Batsch tutki myös kasvien sienitauteja, mutta ei ymmärtänyt mikä ne aiheutti.
Batsch syntyi ja opiskeli Jenan kaupungissa, ja suoritti sen yliopistossa kaksi tutkintoa luonnontieteissä ja lääketieteessä. Väiteltyään hän opetti yliopistossa kasvioppia, lääketiedettä ja filosofiaa, ja toimi muun muassa Johann Wolfgang von Goethen ohjaajana kasvitieteessä.
Kasvi- ja sienitieteessä Batschista käytetään auktorilyhennettä Batsch.
Elenchus fungorum, 1783